**ΠΡΑΞΗ ΕΚΤΕΛΕΣΤΙΚΗΣ ΕΠΙΤΡΟΠΗΣ 137/16.04.2018**

**ΠΑΡΑΡΤΗΜΑ ΙΙ**

**ΕΡΩΤΗΜΑΤΟΛΟΓΙΟ**

Α. ΟΔΗΓΙΕΣ ΣΥΜΠΛΗΡΩΣΗΣ ΕΡΩΤΗΜΑΤΟΛΟΓΙΟΥ

1. Το ερωτηματολόγιο πρέπει να είναι δεόντως συμπληρωμένο και υπογεγραμμένο από το υπόχρεο πρόσωπο και υποβάλλεται αυτοπροσώπως, με βεβαίωση του γνήσιου της υπογραφής του από αρμόδια διοικητική αρχή.

2. Ο κενός χώρος μετά από κάθε ερώτηση στο ερωτηματολόγιο ΔΕΝ είναι ενδεικτικός της έκτασης της σκοπούμενης απάντησης.

3. Όταν δεν υπάρχουν αρμόδιες αρχές για την έκδοση των απαιτούμενων πιστοποιητικών, υποβάλλονται ισοδύναμα έγγραφα από ανεξάρτητη και αξιόπιστη πηγή.

4. Ψευδείς ή παραπλανητικές πληροφορίες ή εσκεμμένη απόκρυψη σημαντικών πληροφοριών - πέραν τυχόν ποινικών ευθυνών - θέτει σε αμφισβήτηση την πλήρωση της προϋπόθεσης της παρ. 2 του άρθρου 28 του ν. 4438/2016.

5. Όλες οι ερωτήσεις πρέπει να απαντώνται προσηκόντως ή, σε διαφορετική περίπτωση, να γίνεται σχετική αναφορά και να παρέχονται οι αναγκαίες διευκρινίσεις.

6. Επί των συνυποβαλλόμενων στοιχείων ή εγγράφων προστίθεται σχετική αναφορά στην αντίστοιχη παράγραφο και επισυνάπτονται τα εν λόγω στοιχεία ή έγγραφα ως αριθμημένα Προσαρτήματα, ακολουθώντας την προκαθορισμένη στο παρόν σειρά αρίθμησης. Η αρίθμηση των προσαρτημάτων παραμένει αμετάβλητη, ακόμη και όταν δεν υπάρχουν στοιχεία /έγγραφα που θα υποβληθούν.

7. Το ερωτηματολόγιο υποβάλλεται εμπιστευτικά και συστημένα στην παρακάτω διεύθυνση:

ΤΡΑΠΕΖΑ ΤΗΣ ΕΛΛΑΔΟΣ

Διεύθυνση Εποπτείας Πιστωτικού Συστήματος

Ελευθερίου Βενιζέλου 21, 102 50, Αθήνα

8. Για οποιαδήποτε πληροφορία σχετικά με την παρούσα, παρακαλούμε χρησιμοποιήστε τα κάτωθι στοιχεία επικοινωνίας:

Τηλ.: (+30)2103205018, (+30)2103205019

Αριθμός fax: (+30) 2103205400

Δ/νση ηλεκτρ. ταχ/μείου: dep.bankingsupervision@ba[nkofgreece.gr](http://nkofgreece.gr)

ΙΣΤΟΣΕΛΙΔΑ: [www.bankofgreece.gr](http://www.bankofgreece.gr)

**Β. ΠΛΗΡΟΦΟΡΙΕΣ**

|  |  |  |
| --- | --- | --- |
| 1. | Ονοματεπώνυμο/Επωνυμία μεσίτη στεγαστικής πίστης σε σχέση με τον οποίο συμπληρώνεται το παρόν ερωτηματολόγιο: |  |
| 2. | Ονοματεπώνυμο φυσικού προσώπου: |  |
| 3. | Στοιχεία ταυτότητας  (Δελτίο ταυτότητας ή διαβατήριο): |  |
| 4. | Διεύθυνση κατοικίας: |  |
| 5. | Τηλ. επικοινωνίας : |  |
| 6. | Διεύθυνση ηλεκτρονικού ταχυδρομείου : |  |
| 7. | Ιδιότητα: | Φυσικό πρόσωπο-μεσίτης στεγαστικής πίστης  Μέλος του διοικητικού συμβουλίου νομικού προσώπου-μεσίτη στεγαστικής πίστης  Φυσικό πρόσωπα που ασκεί ισοδύναμα καθήκοντα με μέλη του διοικητικού συμβουλίου για νομικό πρόσωπο-μεσίτη στεγαστικής πίστης που δεν διαθέτει διοικητικό συμβούλιο  Προσωπικό μεσίτη στεγαστικής πίστης (αναφέρατε τη θέση που κατέχετε στο νομικό πρόσωπο- μεσίτη στεγαστικής πίστης) |

**Γ. ΠΡΟΣΑΡΤΗΜΑΤΑ**

|  |  |  |
| --- | --- | --- |
|  |  | Υποβολή |
| 1. | Επικυρωμένο αντίγραφο δελτίου ταυτότητας ή διαβατηρίου |  |
| 2. | Επικυρωμένο αντίγραφο ποινικού μητρώου |  |
| 3. | Πιστοποιητικό μη κήρυξης σε πτώχευση |  |
| 4. | Πιστοποιητικό(ά) γνώσεων και επάρκειας |  |
| 5. | Αποδεικτικό(ά) επαγγελματικής εμπειρίας |  |

**Δ. ΔΗΛΩΣΗ – ΕΞΟΥΣΙΟΔΟΤΗΣΗ**

Ο/Η κάτωθι υπογράφων/ουσα δηλώνω υπεύθυνα ότι:

α) Οι πληροφορίες που παρέχονται στο παρόν ερωτηματολόγιο είναι πλήρεις και αληθείς και συμφωνώ να παρέχω στην Τράπεζα της Ελλάδος τυχόν συμπληρωματικές πληροφορίες και διευκρινίσεις εν αναφορά προς το παρών ερωτηματολόγιο

β) Γνωρίζω ότι η, εκ προθέσεως ή εξ αμελείας, παροχή αναληθών ή παραπλανητικών πληροφοριών στην Τράπεζα της Ελλάδος συνεπάγεται και ποινικές κυρώσεις.

γ) Δίνω εν πλήρη επιγνώσει των εννόμων συνεπειών τη ρητή συγκατάθεσή μου στην Τράπεζα της Ελλάδος, καθώς και στους δεόντως εξουσιοδοτημένους υπαλλήλους της, να αναζητήσουν, όποτε αυτό κρίνεται αναγκαίο, πληροφορίες από οποιοδήποτε τρίτο μέρος (ενδεικτικά αναφέρονται οι σημερινοί και προγενέστεροι εργοδότες μου, πιστωτικά ιδρύματα, άλλες εποπτικές ή ρυθμιστικές αρχές της ημεδαπής ή της αλλοδαπής), με σκοπό την επαλήθευση των πληροφοριών που περιλαμβάνονται στο προκείμενο ερωτηματολόγιο.

δ) Θα ενημερωθεί η Τράπεζα της Ελλάδος εγγράφως και αμέσως για κάθε αλλαγή στα απαιτούμενα στοιχεία και πληροφορίες που περιλαμβάνονται στο παρόν ερωτηματολόγιο.

Τα υποβαλλόμενα με το παρόν Ερωτηματολόγιο στοιχεία θεωρούνται απόρρητα. Η συλλογή και επεξεργασία τούτων πραγματοποιείται από εξουσιοδοτημένους υπαλλήλους της Τράπεζας της Ελλάδος κατά τρόπο θεμιτό και νόμιμο για καθορισμένους, σαφείς και νόμιμους σκοπούς, σύμφωνα με τις διατάξεις του ν. 2472/1997 περί προστασίας του ατόμου από την επεξεργασία δεδομένων προσωπικού χαρακτήρα.

Κάθε πληροφορία που με αφορά δεν θα γνωστοποιείται ούτε θα διαβιβάζεται σε οποιοδήποτε τρίτο πρόσωπο, εκτός των περιπτώσεων που αναφέρονται στο νόμο ή κατόπιν δικαστικής απόφασης. Με το παρόν και έχοντας πλήρη επίγνωση των έννομων συνεπειών, δίνω τη ρητή και ανεπιφύλακτη συγκατάθεσή μου για τη συλλογή, διασύνδεση, συσχέτιση και επεξεργασία των αρχείων που περιέχουν τα προσωπικά μου στοιχεία, τα οποία τηρούνται στην Τράπεζα της Ελλάδος, καθώς και για τη διαβίβαση των εν λόγω δεδομένων σύμφωνα με τους ορισμούς του ισχύοντος θεσμικού πλαισίου. Κάθε φορά που απαιτείται ή κρίνεται σκόπιμο από την Τράπεζα της Ελλάδος, θα παρέχω βοήθεια και θα συνεργάζομαι με σκοπό να επιτευχθεί συμμόρφωση με τις υποχρεώσεις που βαρύνουν είτε εμένα προσωπικά είτε την υπό κρίση εταιρεία.

Αυτή η δήλωση καταλαμβάνει τόσο τα παρόντα όσο και τυχόν μελλοντικά στοιχεία και πληροφορίες σχετικά με το άτομό μου, τα οποία συγκεντρώνονται για εποπτικούς σκοπούς.

.....................................................

Ονοματεπώνυμο & θέση

.....................................................

(Υπογραφή)

.....................................................

(Τόπος και ημερομηνία)